Lav et referat af nedenstående tekst:

Tekst:
Der var ingen tvivl hos AaB-træner Kent Nielsen efter lørdagens 0-1-nederlag ude til AC Horsens i Superligaen. Offensiven mangler i øjeblikket kvalitet. - Det var et tæt opgør. Der var ikke så mange målchancer, men forskellen på de to hold var, at vi manglede kvalitet, når vi havde chancerne. Og dem havde vi. - Kvaliteterne manglede i afslutningerne, bare ikke hos Janus Drachmann, siger Kent Nielsen til TV2 Sport med henvisning til hjemmeholdets matchvinder, der hamrede bolden i mål kort før pausen. AaB's normale midtbanegeneral Thomas Augustinussen, der til lørdagens kamp måtte hjælpe holdet som midterforsvarer, ærgrer sig over de nul point, fordi AaB var fint med i kampen. - Horsens pressede os godt den første time, men derefter var det os, som pressede mest. Så er det ærgerligt, at vi ikke er mere farlige til sidst, lyder det fra Thomas Augustinussen. Der tre seneste ligakampe har nu budt på blot ét point for nordjyderne, og det er der ikke råd til i det tætte opgør om de europæiske pladser. Med nederlaget har AaB syv point op til AC Horsens, som indtager ligaens tredjeplads. /ritzau/

Referat:
AaB-træner Kent Nielsen savnede kvalitet i afslutningerne i lørdagens 0-1-nederlag ude til AC Horsens.